text: [{"text_idx": "#000001", "text": "Komin u\u0301t i\u0301 Mykines vo\u0301r\u00f0u vit m\u00f8tt vi\u00f0 dy\u0301rdarve\u00f0ri og u\u0301tikonsert, beint har trappurnar fra\u0301 lendingini koma upp, vi\u00f0 \u00f8llum m\u00f8guligum spennandi to\u0301num \u2013 har sp\u00e6ldu sp\u00e6limenn, vit hoyrdu h\u00f8rpu, umframt f\u00f8royskan og og sibiriskan sang. Harumframt kirkjukonsert, kjallarakonsert og stovukonsert. Haldi at allir to\u0301nleikarar, f\u00f8royskir sum u\u0301tlendskir, sum a\u0301 nakran ha\u0301tt kundu r\u00e6ttvi\u0301sgera at luttaka, vo\u0301ru i\u0301 Mykinesi."}, {"text_idx": "#000005", "text": "A\u0301sko\u00f0arar eru b\u00e6\u00f0i to\u0301nleikar, ikki-to\u0301nleikarar, f\u00f8royingar og ikki-f\u00f8royingar, gott lag a\u0301 \u00f8llum."}, {"text_idx": "#000006", "text": "Vera Kondrateva u\u0301r Sibiria sang og sp\u00e6ldi harumframt ymisk ljo\u0301\u00f0f\u00f8ri, og fekk Kristian at sp\u00e6la uppa\u0301 eitt langt tr\u00e6horn, sum eg ikki kenni navni\u00f0 a\u0301. Saman vi\u00f0 teimum He\u00f0in Ziska Davidsen og Torleik Mortensen."}, {"text_idx": "#000008", "text": "Me\u00f0an Jensina Olsen sang a\u0301 u\u0301tikonsertini gj\u00f8rdust riturnar i\u0301 berginum kring lendingina knappliga sera m\u00e6lskar. Onkur helt, at riturnar sungu vi\u00f0, men eg helt meg si\u0301ggja skuggan av einum sku\u0301gvi i\u0301 sambandi vi\u00f0 at ritusjongurin knappliga har\u00f0na\u00f0i."}, {"text_idx": "#000009", "text": "Og so var. A\u0301 veg ni\u00f0an fra\u0301 konsertini sa\u0301st oman a\u0301 sku\u0301gvin, sum var i\u0301 holt vi\u00f0 at eta okkurt, sum v\u00e6l kundi veri\u00f0 ein rita. Hetta samsvarar eisini v\u00e6l vi\u00f0 kanningar sum vi\u0301sa, at sku\u0301gvur leggur a\u0301 ritu."}, {"text_idx": "#000010", "text": "Na\u0301ttu\u0301ran syngur si\u0301n dramatiska song, sum har\u00f0nar i\u0301 hv\u00f8rjum, so hv\u00f8rt sum mannaa\u0301virkanin ger ta\u00f0 torf\u00f8rari hja\u0301 dy\u0301runum at yvirliva. Sku\u0301gvur er helst meira kendur fyri at taka f\u00f8\u00f0ina fra\u0301 hinum fuglunum, men er eisini ra\u0301nsfuglur, ta\u0301 ta\u00f0 er torf\u00f8rt at finna a\u00f0ra t\u00f8ka f\u00f8\u00f0i."}, {"text_idx": "#000011", "text": "Jensina Olsen hev\u00f0i a\u0301 or\u00f0i hvussu na\u0301ttu\u0301ran sp\u00e6ldi vi\u00f0 i\u0301 konsertini. Ikki vardi hana, at ta\u00f0 var ein dramatiskur leikur um li\u0301v og dey\u00f0a sum ljo\u0301dliga fo\u0301r fram saman vi\u00f0 hennara sangi. Torleik Mortensen og Andreas Restorff sp\u00e6ldu undir."}, {"text_idx": "#000012", "text": "Sku\u0301gvur etur ritu hann hevur fanga\u00f0. Ikki langt har fra\u0301 sto\u0301\u00f0 ein likka kla\u0301r at eta leivdir, ta\u0301 sku\u0301gvurin var li\u00f0ugur vi\u00f0 ma\u0301lti\u0301\u00f0ina."}, {"text_idx": "#000013", "text": "\u00d8ll skulu vit eta, og u\u0301ti i\u0301 Mykinesi eru fleiri matst\u00f8\u00f0, men ta\u00f0 kanska mest sja\u0301ldsama er at har er komin ein handil sum selur sera sja\u0301ldsamar lutir, b\u00e6\u00f0i steintoy, smykkur, kl\u00e6\u00f0ir og nips. Ta\u00f0 er skyldma\u00f0urin Johan Holm Simonsen sum rekur handilin, og sum alti\u0301\u00f0, ta\u0301 Johan skipar fyri, so er estetikkurin i\u0301 ha\u0301s\u00e6ti."}, {"text_idx": "#000014", "text": "Har funnu vit kru\u0301ss fra\u0301 F\u00f8roya Steintoy, sum virka\u00f0i i\u0301 Hvalba fyri meira enn 30 a\u0301rum si\u0301\u00f0ani. Og har funnu vit kaffikoppar, sum hoyra til Bj\u00f8rn Wiinblad plattarnar, sum vo\u0301r\u00f0u u\u0301tvega\u00f0ir fyri no\u0301gvum a\u0301rum si\u0301\u00f0ani, og sum eru a\u0301 morgunmatarbor\u00f0inum flestu morgnar."}, {"text_idx": "#000016", "text": "Ta\u00f0 kann tykjast l\u00f8gi\u00f0 at selja sli\u0301kt sum Bj\u00f8rn Wiinblad koppar i\u0301 Mykinesi, men u\u0301rsliti\u00f0 er, at vit nu\u0301 fara at hugsa um Mykines hv\u00f8rja fer\u00f0, ella ofta, ta\u0301 vit drekka morgunkaffi."}, {"text_idx": "#000019", "text": "This site uses Akismet to reduce spam. Learn how your comment data is processed."}]